**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2023.**

**ZA RAZDOBLJE SIJEČANJ - LIPANJ 2023.**

UVODNE NAPOMENE

Zakonom o proračunu (NN 144/21) koji je stupio na snagu 1. siječnja 2022. godine propisan je sadržaj polugodišnjeg i godišnjeg izvještaja o izvršenju proračuna odnosno financijskog plana. Ministar financija je Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23) propisao izgled, (detaljniji) sadržaj, obveznike primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Ovaj Polugodišnji izvještaj o izvršenju Financijskog plana za 2023. Instituta za vode Josip Juraj Strossmayer (u nastavku: Institut) za razdoblje siječanj – lipanj 2023. izrađen je sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna.

Temeljem članka 86., stavak 3. Zakona o proračunu proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti prijedlog polugodišnjeg izvještaja o izvršenju financijskog plana za proteklo razdoblje na usvajanje do 31. srpnja tekuće proračunske godine.

Vlada Republike Hrvatske na temelju članka 212. stavka 1. Zakona o vodama (NN 66/19. i 84/21.), je na sjednici održanoj 23. prosinca 2021. donijela Uredbu o osnivanju Instituta za vode »Josip Juraj Strossmayer«.

Trgovački sud u Zagrebu objavljuje upis osnivanje ustanove, u Sudski registar proveden po rješenju pod poslovnim brojem Tt-22/5339-3 od 21. veljače 2022.

Izmjenama i dopunama državnog proračuna (Narodne novine 62/2022) uvršten je kao Organizacijska klasifikacija GLAVA šifra 07780 u okviru Razdjela Ministarstva gospodarstva i održivog razvoja.

Dana 10.06.2022. Institut je upisan u Registar proračunskih i izvanproračunskih korisnika RKP broj: 52469.

Financijski plan Instituta za 2023., u okviru Državnog proračuna za 2023 (NN 145/22) sadrži prihode i rashode u iznosu od 9.208.308,00 EUR

Izmjenama i dopunama Državnog proračuna (NN 63/23) ukupno planirani iznos prihoda i rashoda Financijskog plana Instituta za 2023. nije se mijenjao.

PRIHODI I RASHODI

Sukladno članku 212. stavak 3. Zakona o vodama (NN 66/19 i 84/21) i člankom 14. stavkom 5. Uredbe o osnivanju Instituta za vode „Josip Juraj Strossmayer“ sredstva za financiranje poslovanja Instituta osiguravaju se iz financijskog plana Hrvatskih voda i planirana su na izvoru 52 Ostale pomoći i to u okviru skupine ekonomske klasifikacije Pomoći iz inozemstva i od subjekata unutar općeg proračuna iznosu od 9.208.308,00 EUR za 2023. godinu. Isti su ostvareni u iznosu od 4.300.000,00 EUR odnosno sa indeksom od 46,70 planiranih sredstava.

Cjelokupna djelatnost Instituta se u izvještajnom razdoblju u potpunosti financirala kroz ovu Aktivnost i to iz izvora *52 Ostale pomoći*. Ostvarenje ukupnih rashoda Instituta za prvo polugodište 2023. iznosi 2.166.818,52 EUR. Ostvarenje istih prema ekonomskoj klasifikaciji na razini skupine u okviru: rashoda za zaposlene iznosi 496.534,04 EUR, materijalnih rashoda iznosi 1.604.433,10 EUR, te rashoda za nabavu proizvedene dugotrajne imovine iznosi 65.851,38 EUR.

Grafički prikaz strukture izvršenja najznačajnijih rashoda ove aktivnosti daje se u nastavku:

Rashodi poslovanja planirani su u iznosu od 8.841.563,00 EUR a izvršeni u iznosu od 2.100.967,14 EUR odnosno sa 23,76 % planiranih sredstava.

Rashodi za zaposlene osim plaća zaposlenika uključuju i troškove darova i nagrada te su ostvareni u iznosu od 496.534,04 EUR odnosno 29,99 % plana. Institut na dan 31.06.2023. ima 38 zaposlenih. Dana 14.06.2023. Institut je raspisao Javni natječaj za imenovanje ravnatelja Instituta za vode »Josip Juraj Strossmayer« (NN 64/23). Slijedom navedenog, očekuje se novo zapošljavanje tijekom 2023. godine.

Materijalni rashodi ostvareni su sa 22,33 % plana odnosno u iznosu od 1.604.433,10 EUR, od čega su značajni rashodi za materijal i energiju koji su izvršeni u iznosu od 142.387,96 EUR odnosno sa postotnim indeksom od 26,46 planiranih sredstava.

U navedenim troškovima najveći udio 44 % odnosi se na rashode za energiju koji su ostvareni u iznosu od 63.282,82 EUR za potrebe opskrbe plinom, punjenje spremnika ukapljenim naftnim plinom i dizelsko gorivo za agregat te pogonsko gorivo za terenska vozila.

Troškovi materijala i sirovina za rad koji su utrošeni u iznosu od 51.328,40 EUR i čine 36 % rashoda za materijal i energiju, obuhvaćaju troškove za redoviti laboratorijski rad Glavnog laboratorija za vode (nabavljene su anorganske i organske kemikalije, standardi za plinsku i tekućinsku kromatografiju, otapala kromatografske čistoće, certificirani referentni standardi, tehnički plinovi).

Ostali troškovi vezani za poslovanje Instituta iskazani u okviru rashoda za materijal i energiju u ukupnom iznosu od 27.776,74 EUR čine 20 % .

Grafički prikaz strukture rashoda za materijal i energiju daje se u nastavku:

Rashodi za usluge čine 66,34 % rashoda poslovanja i ostvareni su u iznosu od 1.393.824,65 EUR odnosno 22,23 % planiranih sredstava.

U okviru rashoda za usluge od materijalno značajnih stavki evidentirani su i rashodi tekućeg i investicijskog održavanja u iznosu 117.081,98 EUR za potrebe održavanja različite laboratorijske analitičke opreme, uređaja za pripremu uzoraka, laboratorijskih perilica, uređaja za pripremu čiste i super čiste vode, umjeravanje elektroda, vaga, utega i termometara, održavanje sustava plinske stanice čistih plinova plinske stanice za proizvodnju dušika i sintetskog zraka, održavanje laboratorijskog informacijskog sustava koje uključuje integraciju instrumenata, prijenos i prijepis rezultata te dodatne funkcionalnosti, servis, tehnički pregled i popravak terenskih vozila, nabava guma za terenska vozila, pranje terenskih vozila, podmirenja troškova održavanja zgrada, sustava tehničke zaštite, strojarske opreme, neutralizacijske jame, agregata, plinskih instalacija, dimnjaka i okoliša Glavnog laboratorija za vode, službe u Zagrebu i službe u Šibeniku.

Institut provodi dio monitoringa iz Zakona o vodama tako da poslove praćenja stanja voda-monitoring (praćenje kakvoće kopnenih površinskih voda, podzemnih voda te prijelaznih i priobalnih voda) temeljem zahtjeva EU direktiva (Okvirna direktiva o vodama te ostale vodne direktive), provodi djelom kroz aktivnost Glavnog laboratorija za vode te kroz ugovore sa vanjskim ovlaštenim laboratorijima i znanstvenim institucijama. Upravo potraživanja suradničkih laboratorija i znanstvenih institucija predstavljaju najveći dio troška materijalnih rashoda koji su evidentirani na Ostalim uslugama i ostvareni u iznosu od 1.182.631,48 EUR odnosno 22,01% planiranih sredstava.

Temeljem prethodno spomenutih ugovora sa suradničkim i znanstvenim institucijama koji pokrivaju cijelo područje Republike Hrvatske provedena su uzorkovanja površinskih, podzemnih te prijelaznih i priobalnih voda te prateće analize uzoraka voda na fizikalno-kemijske, kemijske i mikrobiološke pokazatelje; uzorkovanja, izolacije i determinacije bioloških elemenata kakvoće (makrozoobentos, fitobentos, makrofita, i ribe) te analize identifikacije opasnih tvari u uzorcima sedimenata i biote na trend postajama površinskih kopnenih voda.

Sredstva su utrošena i za potrebe međulaboratorijskih poredbenih ispitivanja.

Rashodi za nabavu nefinancijske imovine izvršeni su u iznosu od 65.851,38 EUR odnosno 17,96 % plana za 2023. godinu.

Početkom 2023. Ured ravnatelja i Sektor općih poslova izmješteni su na novu adresu uredovanja iz Vukovarske 220, Zagreb, na Šubićevu 29, Zagreb. Kako bi se osigurali osnovni uvjeti za rad Instituta nabavljena su računala i računalna oprema te uredski namještaj u ukupnom iznosu od 59.971,70 EUR. Za nabavu spektofotometra s prethodno programiranim metodama za određivanje cijanida, sulfita i dr. u iznosu od 5.832,50 EUR, te ostalu uredsku opremu.

PRIMICI I IZDACI

Institut u 2023. godini nije planirao/ostvario primitke od financijske imovine i zaduživanja kao ni izdatke za financijsku imovinu i otplate zajmova tako da obrazloženje Računa financiranja nije primjenjivo.

PRIJENOS SREDSTAVA IZ PRETHODNE GODINE

Sukladno Zakonu o proračunu i Zakonu o izvršavanju državnog proračuna namjenski prihodi i primici te vlastiti prihodi koji nisu iskorišteni u prethodnoj proračunskoj godini prenose se u proračun tekuće godine na zahtjev proračunskog korisnika.

Temeljem članka 14. Zakona o izvršavanju Državnog proračuna Republike Hrvatske za 2023. (NN 145/22), proračunski korisnici dužni su Zahtjev za prijenos neutrošenih prihoda dostaviti Ministarstvu financija kako bi neutrošeni prihodi bili raspoloživi za korištenje.

Slijedom navedenog, neutrošeni prihodi Instituta za vode iz 2022. u iznosu od 318.432 EUR preneseni su u 2023.